Robert Täht

Robert Täht (sündinud 15. augustil 1993 Võrus) on eesti võrkpallur. Ta on alates 2013. aastast kuulunud Eesti võrkpallikoondisse ning hooajal 2024/25 esindab Araabia Ühendemiraatide kõrgliiga klubi Al Jazira.Avo Keel edukalt debüteerinud Robert Tähest: tulevik on tal alles ees ERR arhiiv, 27.05.2013.Kaspar Koort: Abu Dhabi klubiga liitunud Robert Täht: mis siin salata, Euroopa klubide pakkumised ei jõudnud sellele ligilähedalegi Õhtuleht, 25.09.2025.

Sportlaskarjäär
Noorteklassid
Täht alustas võrkpalliga tegelemist 2003. aastal Võru Spordikoolis, kus ta treeneriks oli Urmas Tali, hiljem juhendas teda samas koolis Aksel Saal (2006–2009). Võru Spordikooliga võideti mitmel korral omavanuste Eesti karikavõistlused ning korra ka omavanuste Eesti meistrivõistlused. Aastatel 2009–2012 õppis ta Audentese Spordigümnaasiumis, kus ta treeneriks oli Raul Reiter.Täht, Robert ESBL biograafia (vaadatud 20.07.2023).

Aastatel 2008–2013 kuulus Täht Eesti noormeestekoondisse (sündinud 1993 ja hiljem), kelle treeneriteks olid Urmas Tali, Raul Reiter ja Toomas Jasmin.Poisid 93 Eesti Võrkpalli Liidu arhiiv (vaadatud 20.07.2023). Koondise suurimaks saavutuseks oli 2013. aastal pääsu tagamine U21 MM-finaalturniirile, kus teeniti 20 meeskonna konkurentsis 17. koht.Eesti U-21 noormeeste võrkpallikoondis alistas viimases kohtumises Venetsueela ERR arhiiv, 31.08.2013.

Ta on kahel korral tulnud U20 vanuseklassis Eesti meistriks rannavõrkpallis (2011 Ronald Järvega ja 2012 Renee Teppaniga).

Eesti võrkpallikoondis
Täht kutsuti Eesti võrkpallikoondise juurde 2013. aastal. Ta tegi oma debüüdi mai lõpus Rakveres toimunud MM-valikturniiri avaringi mängudes Läti ja Taani vastu.

Euroopa meistrivõistluste finaalturniiril on ta kuulunud koondise koosseisu viiel korral (2015, 2017, 2019, 2021 ja 2023). Samuti on ta võitnud kahel korral koondisega Euroopa liiga (2016 ja 2018). 2016. aasta Euroopa liiga turniiril valiti Täht kõige väärtuslikumaks mängijaks (MVP). Samuti on ta esindanud Eestit 2017. aastal Maailmaliiga kolmandas tugevusgrupis ja 2018. aasta Challenger Cupil.Võidukas võrkpallikoondis saabub teisipäeval kodumaale ERR arhiiv, 19.06.2017.Võrkpallikoondis alustab Challenger Cupi Portugali vastu ERR, 19.06.2018.

Klubivõrkpall
Võru Spordikooli kasvandikuna liitus ta meistriliiga meeskonna Valio Võruga esmakordselt hooajal 2010/11, keda esindas kaks hooaega. Täht oli küll üks meeskonna põhimängijatest, kui meeskonnaga medalimängudesse ei sekkutud ning heideldi osaletud liigades tagumises pooles.Robert Täht Sporditulemused (vaadatud 13.10.2023).Märt Roosna: Kui erakordne on 17-aastase võrkpalluri esilekerkimine meeste hulgas? Mida tegid Täht ja Venno selles vanuses? Delfi, 24.03.2018.

Hooajaks 2012/13 vahetas ta klubi ja liitus Bigbank Tartuga, kus ta mängis järgnevad kolm hooaega.Kaarel Täll: Eesti meistrit ootavad muutused Postimees arhiiv, 16.06.2012. Kui esimesel hooajal medaleid ei võidetud, siis teisel (2013/14) ja kolmandal (2014/15) hooajal võideti Schenker Liiga ja tuldi Eesti meistrks; mõlematel võistlustel ja Eesti karikavõistlustel saadi korra ka hõbemedalid.Mariel Gregor: Karikavõit avas TTÜ-le tee Euroopasse Postimees arhiiv, 16.12.2013. Tähel oli meeskonnas kandev roll ning valiti ka 2014/15 Schenker Liiga väärtuslikuimaks mängijaks ja parimaks servijaks.Sander Jürjens: Robert Täht sirgus iseseisvaks meheks võrkpalli abil Õhtuleht, 07.09.2015.VIDEO ja FOTOD: Bigbank Tartu krooniti Schenker liiga võitjaks! Delfi, 08.03.2015.

Hooajaks 2015/16 sõlmis ta oma esimese välislepingu ning siirdus Poola meistriliiga klubisse Cuprum Lubin, kus mängis kolm järjestikust hooaega. Ta meeskonnakaaslaseks oli kõigil hooaegadel Eesti võrkpallikoondise nurgaründaja Keith Pupart ja kahel esimesel hooajal klubi personalis Eesti võrkpallikoondise peatreener Gheorghe Creţu ja statistik Alar Rikberg. Cuprum Lubin kuulus sellel ajal Poola Plusliiga keskmike sekka, lõpetades erinevatel hooaegadel kohtadel 5–7; võimalusest Eurosarjades osaleda klubi loobus.Keith Pupart pikendas lepingut, Cuprum loobus eurosarjast ERR arhiiv, 13.05.2016. Kolmanda hooaja eel soovis Täht küll liikuda edasi tugevamasse klubisse, kuid kehtiva siduva lepingu tõttu tal seda teha ei lastud.Märt Roosna: DELFI VIDEO: Euroopa tippklubi pakub Tähele lepingut, aga… Delfi, 17.05.2017.

Hooajaks 2018/19 sai ta klubi vahetada ning liitus Türgi tippklubiga Izmiri Arkas Spor, kes oli temast huvitatud olnud ka juba eelneval hooajal.Märt Roosna: Võrkpallikoondise liider Robert Täht sai lõpuks oma tahtmise ja liitus Euroopa tippklubiga Delfi, 19.04.2018. Klubiga osaleti kõrgeimas euroliigas, CEV Meistrite liigas, kus alagrupiturniirilt play-offi ei jõutud.Märt Roosna: Täielik loom! Harjumatu ülesande saanud Teppan lõi Meistrite liigas platsi puhtaks ja tänu meeletule õnnele jõuti ka veerandfinaali! Delfi, 28.02.2019. Türgi karikavõistlustel langeti konkurentsist veerandfinaalis, kus kaotati hilisemale karikavõitjale, Fenerbahçe SK-le.Nädal piiri taga: Venno tuli Türgi karikavõistlustel hõbedale, Toobal Poolas MVP Delfi, 18.03.2019. Türgi meistriliigas jõuti finaalseeriasse, kus tuli taas sama meeskonna paremust tunnistada, kui seeria kaotati mängudega 2:3.Reijo Mälton: TÄISPIKKUSES | Robert Täht teenis oma esimesel Türgi-hooajal hõbemedali Võrkpall24, 04.05.2019. Täht oli meeskonna üks rünnakuliidritest ning kindel põhimängija läbi hooaja.Karl Rinaldo: Haruldaselt vähe tõsteid saanud Täht: mul polnud mingit põhjust sidemängijaga rääkima minna Võrkpall24, 12.04.2019.

Hooajaks 2019/20 vahetas ta klubi ning liitus hinnanguliselt maailma tugevaima liiga, Itaalia meistriliiga tippklubi Sir Safety Perugiaga.Karl Rinaldo: Ametlik | Robert Tähest sai Euroopa esiklubi tiitlit ihkava Perugia mängija Võrkpall24, 17.06.2019. Võideti Itaalia superkarikas, millega sai Tähest esimene eestlane, kes on Itaalias tiitlivõistlusi võitnud.Karl Rinaldo: INTERVJUU | Esimese suure tiitli võitnud Täht: mul on enda jaoks plaan välja mõeldud Võrkpall24, 05.11.2019. Itaalia karikavõistlustel jõuti küll finaali, kuid seal kaotati 2:3 Civitanova Lubele.Reijo Mälton: Leon tõi 31 punkti, kuid Perugia kaotas Itaalia karikafinaalis Civitanovale, Täht sekkus kahes geimis vahetusest Võrkpall24, 23.02.2020. CEV Meistrite liigas pääseti veerandfinaali ning Itaalia meistriliigas liiguti medalikursil, kuid hooaeg peatati koroonapandeemia tõttu ning kohti liigades välja ei mängitud.Karl Rinaldo: STATISTIKA | Meistrite liiga põhiturniirist viie eestlase esituste kaudu Võrkpall24, 02.03.2020.Karl Rinaldo: Robert Tähe unistus Itaalia meistritiitlist ja Meistrite liiga kullast tänavu tõeks ei saa Võrkpall24, 09.04.2020. Klubis oli nurgaründajate positsioonil väga tugev konkurents ning Täht sekkus mängudesse üldiselt episoodiliselt vahetusest.Karl Rinaldo: Hillar Karm | Uutest klubikaaslastest Tähest ja Leonist ning treeneri tähtsusest Võrkpall24, 23.07.2019.

Hooajal 2020/21 naasis ta Poola meistriliigasse ning liitus Rzeszowi Asseco Resoviaga, kus samal hooajal mängis ka Eesti võrkpallikoondise keskblokeerija Timo Tammemaa.Karl Rinaldo: AMETLIK | Robert Täht liitub Rzeszowi Asseco Resoviaga! Võrkpall24, 20.05.2020. Hooaega alustati Poola superkarikavõistlustega, kus finaali ei jõutud.Karl Rinaldo: VIDEO | Resovia andis edu käest ja eestlastel Poola superkarikas finaali asja pole Võrkpall24, 06.09.2020. Poola karikavõistlustel alistuti veerandfinaalis Kedzierzyn-Kozle Zaksale ning langeti konkurentsist.Täht sai Poola esiklubi vastu võimaluse, kuid Resovia langes konkurentsist ERR, 18.02.2021. Poola meistriliiga põhiturniir lõpetati neljandana, kuid veerandfinaalseeria kaotati Belchatowi Skra vastu.Nädal piiri taga: Juhkami koduklubi võitis Saksamaal põhiturniiri ERR Sport, 09.03.2021.Nädal piiri taga: Juhkami pääses Saksamaal finaali, Naaber Hispaanias poolfinaali ERR, 29.03.2021. Täht mängis end hooaja esimeses pooles põhikoosseisu, kuid detsembris tabas teda kõhulihase rebend, mille tõttu tuli tal teha kahe ja poole kuune mängupaus.Karl Rinaldo: Vigastatud Täht: hea, et ma arsti juures uuringu tulemuste selgumise hetkel juba pikali olin Võrkpall24, 04.12.2020. Kuigi platsile naasmise järel suutis Täht end taas heast küljest näidata, siis märtsi teises pooles sai ta uuesti sama vigastuse ning osapoolte kokkuleppel lõpetati leping ennetähtaegselt.Karl Rinaldo: Täht naasis mitmekuulise pausi järel platsile, Tammemaalt taas võimas mäng Võrkpall24, 15.02.2021.Reijo Mälton: Resovia koostöö Tähega sai läbi Võrkpall24, 31.03.2021.

Hooajaks 2021/22 vahetas ta Poolas klubi ning liitus Belchatowi PGE Skraga.Reijo Mälton: Robert Täht vahetab Poola-siseselt klubi Võrkpall24, 11.05.2021. Poola karikavõistlustel kaotati 1/8 finaalis Tähe endisele koduklubile Rzeszowi Asseco Resovia (kus mängis jätkuvalt Timo Tammemaa) ning langeti konkurentsist.Kertu Laak: Poola karikas: Tammemaa koduklubi servis Tähe kamraadid pikali ja edenes veerandfinaali Võrkpall24, 27.01.2022. Tugevuselt teises eurosarjas, CEV Cupil jõuti poolfinaalseeriasse, mis vaatamata esimese mängu võidule korduskohtumisega kaotati ning finaali ei edenetud.Reijo Mälton: Täht ja Belchatow avamängu edu ei suutnud hoida ja CEV Cupil finaali ei pääsenud Võrkpall24, 03.03.2022. Poola meistriliiga põhiturniir lõpetati kolmandana, kuid poolfinaalseeria (ja kolmanda koha seeria) kaotati ning saadi kokkuvõttes liigas neljas koht.Sezon 2021/2022 Tabela Plusliga koduleht (vaadatud 21.10.2023). Täht alustas hooaega eelmise hooaja ja koondise suve vigastustest taastudes ettevaatlikult, kuid mängis end aja edenedes põhikoosseisu ning valiti muuhulgas veebruaris viie päeva jooksul kahel korral väärtuslikuimaks mängijaks (Poola meistriliiga põhiturniirimängul ning CEV Cupi esimeses poolfinaalmängus).Kertu Laak: VIDEO | MVP aktsioonis! Robert Täht võttis supermänguga Tammemaalt revanši Võrkpall24, 19.02.2022.Kertu Laak: Täht MVP ka eurosarjas! Belchatow tegi sammu CEV Cupi finaali poole Võrkpall24, 24.02.2022. Järgnes aga keerulisem periood, kus mänguaega jäi nii treenerite otsuse kui ka põlveprobleemide tõttu vähemaks.Karl Rinaldo: V24 Poolas | Robert Täht: hooaja esimene pool andis nii palju energiat, aga üks treeneri otsus lõi kirvega jalad alt Võrkpall24, 11.05.2022.

Hooajal 2022/23 liitus ta Brasiilia meistriliiga klubiga Sao Jose Farma Condega ning sellega sai temast esimene eestlane, kes on mänginud Brasiilia tugevaimas liigas.Ametlik: võrkpallikoondise liider Robert Täht hakkab mängima Brasiilias Delfi, 17.06.2022. Täht oli meeskonna üks põhimängijatest ning teenis ka korduvalt väärtuslikema mängija auhindu. Samas vaevas teda juba hooaja algusest saati põlvevigastus, mida alguses prooviti mängupausiga leevendada, kuid kulmineerus veebruariks mõlemapoolsele lepingu lõpetamisega. Vigastus oli piisavalt tõsine, et vajas opereerimist ja pikemat mängupausi.Kaspar Ruus: Robert Täht läheb taas operatsioonile: isegi, kui võidu näol hea emotsiooni sain, mõtlesin, kas see on kõike seda väärt Delfi, 01.02.2023.

Hooajaks 2023/24 oli Täht sõlminud lepingu Katari meistriliiga klubiga, kuid klubi otsustas lepingust suve lõpus taganeda.Karl Juhkami: Koondise nurgakivide kriitiline seis: hooaeg algab, aga klubi pole Postimees, 02.10.2023. Napilt hooaja alguse eel sõlmis ta lepingu Saksamaa valitseva meistriga Berliini Recycling Volleys, kus ta meeskonnakaaslaseks oli taas teiste hulgas Eesti võrkpallikoondise keskblokeerija Timo Tammemaa.Andres Vaher: Robert Täht tõmbas lotopileti ja naaseb meistrite liigasse. „See võimalus tekkis täieliku välguna selgest taevast.“ Õhtuleht, 20.10.2023. Juba samal nädalal võideti Saksamaa superkarikas.Karl-Joosep Küngas: Robert Täht teenis uue klubiga esimese tiitli Postimees, 22.10.2023. CEV Meistrite liigas saadi alagrupis kolmas koht ning pääseti kohamängudele. Veerandfinaalis tunnistati kindlalt Itaalia suurklubi Trentino Volley paremust ning langeti konkurentsist.Eesti võrkpallurite teekond Meistrite liigas lõppes ERR, 29.02.2024. Saksamaal ühtegi tiitlit ei loovutatud ning võideti ka Saksamaa karikas ja meistritiitel.https://sport.delfi.ee/artikkel/120275155/tammemaa-ja-taht-krooniti-saksamaa-karikavoitjaks Delfi, 04.03.2024.Ats Kuldkepp: Suur võrkpallipühapäev: kolm Eesti koondislast krooniti välisliigade meistriteks, kaks pidid leppima hõbedaga Delfi, 28.04.2024. Täht oli hooaja alguses üks nurgaründajate rotatsioonist, kuid sai detsembris põlvevigastuse ning käis neljandat korda põlveoperatsioonil, mis tõi ca kuue nädalase mängupausi.Tuline kahju: Robert Täht sai taas vigastada Postimees, 22.12.2023. Vigastuspausilt naasnult sai ta mänguaega väga vähe.

Hooajaks 2024/25 naasis ta Poola meistriliigasse ning liitus sealse klubiga Cuprum Stilon Gorzów Wielkopolski.Kaspar Ruus: Poola kõrgliigasse naasnud Robert Täht: vahepeal tundus, et Euroopa tippliigad jäävad minu jaoks ajalukku, aga elu on üllatusi täis Delfi, 10.07.2024. Poola Plusliiga lõpetati 12. kohaga, millega säilitati klubile koht Plusliigas järgmiseks hooajaks.Oliver Venno krooniti Katari meistriks, Märt Tammearu säras Poolas Delfi, 23.03.2025. Täht mängis ennast klubis kiiresti põhimängijaks ning kui vigastuspaus välja arvata, täitis seda rolli läbi hooaja.Martti Juhkami: Poola Plusliga - Täht ja Tammearu lõpetasid hooaja Substack, 28.03.2025. Pärast hooaja lõppu Poolas sõlmis ta hooaja pikendamiseks lepingu Katari klubiga Police Union, kelle ridades sai Katari karikavõistlustel hõbeda ja Amir Cupil jõuti poolfinaali.Andres Vaher: Täht sõlmis lepingu šeikidega, Tammearu supermäng päästis klubi ja paljud töökohad Õhtuleht, 26.03.2025.

Saavutused
Klubivõrkpall
Balti liiga
2013/14 16px Bigbank Tartuga
2014/15 16px Bigbank Tartuga

Riikide meistrivõistlused
2013/14 16px Eesti meistrivõistlused Bigbank Tartuga
2014/15 16px Eesti meistrivõistlused Bigbank Tartuga
2018/19 16px Türgi meistrivõistlused Izmiri Arkas Sporiga
2023/24 16px Saksamaa meistrivõistlused Berliini Recycling Volleyga

Riikide karikavõistlused
2013/14 16px Eesti karikavõistlused Bigbank Tartuga
2019/20 16px Itaalia superkarikas Sir Safety Perugiaga
2019/20 16px Itaalia karikavõistlused Sir Safety Perugiaga
2023/24 16px Saksamaa superkarikas Berliini Recycling Volleyga
2023/24 16px Saksamaa karikavõistlused Berliini Recycling Volleyga
2024/25 16px Katari karikavõistlused Police Unioniga

Koondis
2016 16px Euroopa liiga
2018 16px Euroopa liiga
2018 16px Challenger Cup

Individuaalsed auhinnad
2015 Balti liiga kõige väärtuslikum mängija
2015 Balti liiga parim servija
2016 Euroopa liiga kõige väärtuslikum mängija

Tunnustus
Eesti parim meesvõrkpallur: 2016, 2017, 2018 ja 2019.Raul Ojassaar: Eesti aasta võrkpallurid on Robert Täht ja Anu Ennok Delfi, 27.12.2016.FOTO | Aasta parimad võrkpallurid on Kertu Laak ja Robert Täht Delfi, 27.12.2017.Märt Roosna: Keda oleks tiitliga tunnustanud aasta võrkpalluriks valitud Robert Täht ise? Delfi, 06.01.2019.Aasta parimad võrkpallurid on Kertu Laak ja Robert Täht ERR, 29.12.2019.
Eesti parim noorvõrkpallur noormeestest: 2011.Paremad hooajal 2010/2011 Eesti Võrkpalli Liidu arhiiv (vaadatud 20.07.2023).
Eesti parim rannavõrkpalli noortepaar noormeestest: 2012 (Renee Teppaniga).Paremad hooajal 2011/2012 Eesti Võrkpalli Liidu arhiiv (vaadatud 20.07.2023).

Statistika
+ Mängud ja punktid klubide eest EurosarjadesKlubiHooaegCEV Meistrite liigaCEV CupCEV Challenge CupAllikadMänge(geime)PunkteMänge(geime)PunkteMänge(geime)PunkteBigbank Tartu 2014/15   2 (7)  19 2 (6)  202015 CEV Volleyball Cup - Men Statistics CEV (vaadatud 15.12.2023).2015 CEV Volleyball Challenge Cup - Men Statistics CEV (vaadatud 15.12.2023).Izmiri Arkas Spor 2018/19 6 (22)  90      2019 CEV Volleyball Champions League | Men Statistics CEV (vaadatud 15.12.2023).Sir Safety Perugia 2019/20 7 (18) 11      CEV Champions League Volley 2020 | Men Statistics CEV (vaadatud 15.12.2023).Belchatowi PGE Skra 2021/22   8 (28)  96   CEV Volleyball Cup 2022 | Men Statistics CEV (vaadatud 15.12.2023).Berliini Recycling Volleys 2023/24 3 (9)  10      https://www-old.cev.eu/Competition-Area/Statistics.aspx?ID=1551 Statistics CEV (vaadatud 02.03.2024).Kokku16 (49)11110 (35)1152 (6)20

+ Mängud ja punktid Eesti võrkpallikoondise eest rahvusvahelistel tiitlivõistlustelAastaVõistlusKoondisMänge(geime)PunktekokkuRünnaku-punkteBlokkeÄss-pallinguidAllikad2013U21 maailmameistrivõistlusedEesti U21 4 (17) 88  75  9  4 Men's U21 World Championship Turkey 2013 Statistics FIVB (vaadatud 20.12.2023).2015Euroopa meistrivõistlusedEesti 4 (15) 44  34  7  32015 CEV Volleyball European Championship - Men Statistics CEV (vaadatud 20.12.2023).2017Euroopa meistrivõistlusedEesti 3 (13) 50  44  5  12017 CEV Volleyball European Championship - Men Statistics CEV (vaadatud 20.12.2023).2019Euroopa meistrivõistlusedEesti 4 (12) 59  53  3  3CEV EuroVolley 2019 | Men Statistics CEV (vaadatud 20.12.2023).2021Euroopa meistrivõistlusedEesti 1 (3) 8  6  0  2 CEV EuroVolley 2021 | Men Statistics CEV (vaadatud 20.12.2023).2023Euroopa meistrivõistlusedEesti 3 (12) 33  28  1  4CEV EuroVolley 2023 | Men Statistics CEV (vaadatud 20.12.2023).

Isiklikku
Robert Tähe noorem vend on võrkpallur Tristan Täht.Andres Vaher: Kaks lahutamatut Tähte: omavahelisest profilepingust kuni suure unistuseni mängida koos Eesti koondises Õhtuleht, 12.10.2023.

Viited

Välislingid
Täht, Robert ESBL biograafia
Robert Täht Mängija profiil CEV kodulehel
Robert Täht Nisse Huttunen International Sports Agency
Robert Täht Mängija profiil Bundesliga kodulehel
Robert Täht Mängija profiil Poola Plusliiga kodulehel
Robert Täht Mängija profiil Legavolley kodulehel
Robert Täht Volleybox

Kategooria:Eesti võrkpallurid
Kategooria:Võrust pärit sportlased
Kategooria:Sündinud 1993